ተመርምረው ኤች አይቪ በደማቸው ውስጥ የተገኘባቸው ሴተኛ አዳሪዎች የፀረ ኤችአይቪ ህክምና መጀመር የህክምና ክትትል በማድረግ ጤናማ ህይወት ለመምራት እና ቫይረሱ ወደሌላ ሰው እንዳይተላለፍ ማድረግ ይችላሉ። ልጅ ወይም የፍቅር ጓደኛቸው ወይም የወሲብ ደምበኛቸው እንዲሁም ቤተሰባቸው እንዲመረመሩ ግፊት ማድረግ አለባቸው። ቫይረሱ ከእናት ወደ ጽንስ/ልጅ እንዳይተላለፍ የፀረ ኤችአይቪ ህክምና ክትትል ለማድረግ ይረዳል። ድጋፍና እንክብካቤ ማግኘት የሚችሉበትን ሁኔታዎች ለማመቻቸትም ይረዳቸዋል። በአንፃሩ ተመርምረው ኤችአይቪ በደማቸው የሌለባቸው ሴተኛ አዳሪዎች የበለጠ ጥንቃቄና ኃላፊነት የተሞላበት የግብረስጋ ግንኙነት ማድረግ አለባቸው። ባለመመርመር የሚመጣ ጥርጣሬ እና ጭንቀት ለማስወገድ ይረዳቸዋል። ለኤችአይቪ የሚያጋልጡ የግለ ባህርያትን ለይቶ በማወቅ ዘለቄታ ያለው የጠባይ ለውጥ ለማምጣት ይጠቅማቸዋል። ተመርምሪያለሁ! ራሴን ማወቄ የተሻለ ነገን እንዳስብ ረድቶኛል! እናንተም ተመርመሩ! ለማለት ግምባር ቀደም መሆን አለባቸው።